b'\n_START_ARTICLE_\nThe Independent\n_START_PARAGRAPH_\nThe Independent je britanski \xc4\x8dasopis, ki ga izdaja podjetja Independent Print Limited; to je od leta 2010 v lasti nekdanjega \xc4\x8dastnika KGB Aleksandra Lebedova. Ima vzdevek Indy, medtem ko je nedeljska izdaja The Independent on Sunday poimenovana Sindy. Prvi\xc4\x8d je iz\xc5\xa1el leta 1986 in tako velja za enega najmlaj\xc5\xa1ih britanskih dnevnih \xc4\x8dasopisov. Leta 2004 je dnevna izdaja prejela naziv Dr\xc5\xbeavni \xc4\x8dasopis leta na British Press Awards. _NEWLINE_The Independent velja za levo-politi\xc4\x8dno usmerjenega, a uradno ni povezan z nobeno politi\xc4\x8dno stranko; razli\xc4\x8dni pogledi so prisotni v uredni\xc5\xa1kih in komentatorskih \xc4\x8dlankih. Februarja 2010 je \xc4\x8dasopis imel dnevno naklado 183.547 izvodov.'